
Narva linna omandis oleva kinnisasja Siivertsi kalmistu koormamine 
isikliku kasutusõigusega AS Narva Vesi kasuks

1. Asjaolud ja menetluse käik

07.01.2020 esitas AS Narva Vesi (registrikood 10369373, asukohaga Kulgu tn 4, Narva 20104) Narva Linnavalitsusele avalduse Narva linna omandis olevale kinnistule asukohaga Ida-Virumaa, Narva linn, Siivertsi kalmistu (katastritunnus 51104:002:0125, registriosa nr 3603409) tema kasuks isikliku kasutusõiguse seadmiseks. Isiklik kasutusõigus on vajalik tehnorajatiste (ühisveevarustustorustiku, isevoolse ühiskanalisatsioonitorustiku, ühiskanalisatsiooni survetorustiku) ehitamiseks vastavalt projektplaanile „Siivertsi kalmistu“.
Keskkonnaministri 16.12.2005 määruse nr 76 „Ühisveevärgi ja –kanalisatsiooni kaitsevööndi ulatus” § 2 lg 1 p 1 ja lg 2 p 1 kohaselt on alla 250 mm siseläbimõõduga veevarustuse ja kanalisatsioonitrassi kaitsevööndi ulatus 2 meetrit (mõlemal pool torustiku telge); 

lg 2 p 3 - torustikul, mille siseläbimõõt on alla 250 mm ja mis on paigaldatud üle 2 m sügavusele – 2,5 m. 
Isikliku kasutusõiguse ala: 
ühisveevarustustorustiku pikkus - 114 m, läbimõõt - De110 mm, sügavus – 1,7 m, ühiskanalisatsiooni survetorustiku pikkus - 80 m, läbimõõt - De110 mm, sügavus - 1,7 kuni 1,9 m, isevoolse ühiskanalisatsioonitorustiku pikkus - 111 m, läbimõõt - De160 mm, sügavus - 1,9 kuni 2,95 m; kaitsevööndi ala kokku moodustab  571 m².
AS Narva Vesi palub seada isikliku kasutusõiguse tähtajatult ning tasuta ja teatab, et  AS Narva Vesi kannab lepingu sõlmimisega seotud kulud.
2. Õiguslikud alused

Narva linna omandis olevale kinnisasjale isikliku kasutusõiguse seadmist reguleerib Narva Linnavolikogu 21.06.2005 määrus nr 20/57 „Linnavara eeskiri” (edaspidi Linnavara eeskiri).
Linnavara eeskirja § 69 lõike 1 kohaselt on linna omandis olevale kinnisasjale isikliku kasutusõiguse seadmine lubatud, kui see toimub isiku, kellel on selleks õigusaktidest tulenev õigus, nõudel ja kasuks. Antud juhul on AS-il Narva Vesi asjaõigusseadusest tulenev õigus nõuda isikliku servituudi seadmist.

Vastavalt linnavara eeskirja § 70 lõikele 1 otsustab linna omandis olevale kinnisasjale isikliku kasutusõiguse seadmise linnavalitsus, kui see toimub Narva linna omandis oleval kinnisasjal asuva tehnovõrgu või -rajatise omaniku kasuks ning § 713 kohaselt allkirjastab Narva linna omandis oleva kinnisasja koormamiseks vajaliku asjaõiguslepingu linna nimel linnapea. 

3. Otsus

3.1. Seada isiklik kasutusõigus AS-i Narva Vesi (registrikood 10369373, asukohaga Kulgu tn 4, Narva 20104) (edaspidi ka õigustatud isik) kasuks Narva linna omandis olevale kinnistule asukohaga Ida-Virumaa, Narva linn, Siivertsi kalmistu (katastritunnus 51104:002:0125, registriosa nr 3603409) ühisveevarustustorustiku, isevoolse ühiskanalisatsioonitorustiku, ühiskanalisatsiooni survetorustiku (edaspidi ka tehnorajatised) paigaldamiseks ning majandamiseks (sh tehnorajatiste  remontimine, korrashoid, hooldamine, kasutamine ja muul viisil ekspluateerimine tehnorajatiste talituse tagamise eesmärgil) järgmistel tingimustel:
3.1.1. isikliku kasutusõiguse ala: 
- ühisveevarustustorustiku pikkus - 114 m, ühiskanalisatsiooni survetorustiku pikkus - 80 m, isevoolse ühiskanalisatsioonitorustiku pikkus - 111 m, isikliku kasutusõigusega koormatava ala suurus on kokku  571 m² (Lisa 1).

Juurdelisatud plaanil on tehnorajatiste kaitsevöönd märgitud punase ruudustatud alana.
3.1.2. isiklik kasutusõigus seatakse tähtajatult ja tasuta;
3.1.3. isiklikust kasutusõigusest tulenevate õigustatud isiku kõikide õiguste teostamine on võimalik ka õigustatud isiku poolt volitatud kolmandate isikute poolt;
3.1.4. lepingu pooltel on õigus nõuda kasutusõiguse lõpetamist asjaõigusseaduses sätestatud alustel ja korras;
3.1.5. õigustatud isik kohustub:

3.1.5.1. pärast kinnistul teostatud tehnorajatiste ehitus-, hooldus- ja/või remonttööde lõpetamist oma kulul taastama esialgse olukorra, juhindudes kehtestatud kaevetööde eeskirjadest, kui kinnistu omanikuga ei lepita kokku teisiti;

3.1.5.2. teavitama kinnistu omanikku plaanilistest hooldus- ja remonttöödest vähemalt 1 (üks) kuu enne tööde alustamist. Avariiremondi korral alustab õigustatud isik vajaduse korral viivitamata vajalike töödega, teavitades kinnistu omanikku;
3.1.5.3. viivitamatult likvideerima tehnorajatiste avarii ja rakendama abinõud kinnistu omanikule kahju tekitamise vältimiseks. Avariiremondi vajadusel võib õigustatud isik viivitamatult, ilma kooskõlastust taotlemata alustada vajalike töödega, kui ta teatab sellest esimesel võimalusel kinnistu omanikule. Avariiks loetakse tehnorajatiste ootamatut või juhuslikku purunemist, tehnovõrkude seiskumist või muud riket, mille tulemusena võib tekkida märkimisväärne materiaalne kahju;
3.1.5.4. isiklikust kasutusõigusest tulenevate õiguste teostamisel tegutsema heaperemehelikult ning võtma tarvitusele kõik abinõud, vältimaks omaniku või kolmandate isikute vara või õiguste kahjustamist, kasutama oma tegevuses loodussäästlikku tehnoloogiat, vältima keskkonna reostamist ning täitma õigusaktidest tulenevaid nõudeid;

3.1.5.5. hüvitama tema ja/või tema õigusi teostavate kolmandate isikute poolt servituudi teostamisega seotud tegevusest või tegevusetusest tuleneva omanikule ja/või mistahes kolmandale isikule tekitatud kahju täies ulatuses;

3.1.5.6. teatama kinnistu omanikule isikliku kasutusõiguse üleminekust või isiklikust kasutusõigusest tulenevate õiguste ja kohustuste teostamise üleandmisest kolmandale isikule 3 tööpäeva jooksul alates isikliku kasutusõiguse üleminekust või kohustuste teostamise üleandmisest arvates;
3.1.5.7. ära vedama kinnistul paiknevad tehnorajatised 2 (kahe) kuu jooksul arvates isikliku kasutusõiguse lõppemisest, kui pooled ei lepi kokku teisiti. Tehnorajatiste äravedamise järel kohustub õigustatud isik taastama kinnistu seisukorra, milline see oli enne tehnorajatiste äravedamist. Kui õigustatud isik ei ole tähtajaks rajatist ära vedanud, korraldab kinnistu omanik rajatise lammutamise ja kinnistu heakorrastamise õigustatud isiku kulul;
3.1.5.8. nõustuma kinnistule teiste reaalservituutide ja isiklike servituutide seadmisel nende kandmisega kinnistusraamatusse käesolevas punktis nimetatud isikliku kasutusõigustega samale järjekohale selle eest tasu nõudmata;
3.1.6. kinnistu omanik kohustub:

3.1.6.1. hoiduma igasugusest tegevusest, mis takistab tehnorajatiste sihipärast kasutamist;

3.1.6.2. järgima tehnorajatiste kaitsevööndi alal seadustest ja muudest õigusaktidest tulenevaid kitsendusi ning nõudma seda ka isikutelt, kelle kasuks on seatud kinnistule piiratud asjaõigus või kellel on lepingust tulenev õigus kinnistu kasutamiseks või kinnistul tööde teostamiseks;

3.1.6.3. võimaldama tasuta juurdepääsu mehhanismidega tehnorajatiste majandamiseks;
3.1.6.4. teavitama õigustatud isikut kinnistu omaniku muutumisest, teiste reaalservituutide ja isiklike servituutide seadmisest ja kinnistu võõrandamisest;

3.1.6.5. kinnistu koormamisel teiste reaalservituutide ja isiklike servituutidega või tehnorajatiste ehitamist, omamist ja kasutamist võimaldava notariaalse kokkuleppe sõlmimisel teavitama isikuid, kelle kasuks kinnistu koormatakse, käesolevas punktis nimetatud isikliku kasutusõiguse seadmise tingimustest ja tehnorajatiste ehitamist, omamist ja kasutamist võimaldava notariaalse kokkuleppe tingimustest;

3.1.6.6. teavitama kinnistul tegutsevaid isikuid tehnorajatiste kaitsevööndi olemasolust ja selles kehtivatest piirangutest, samuti järgima nimetatud piiranguid oma tegevuses. Kinnistu omanik on kohustatud hoiduma tegevusest, mis takistaks tehnorajatiste majandamist, halvendaks tehnorajatiste korrashoidu ja/või ohustaks tehnorajatiste toimimist.

3.2. Sõlmida AS-iga Narva Vesi notariaalselt tõestatud  asjaõigusleping korralduse punktis 3.1 nimetatud kinnistu isikliku kasutusõigusega koormamiseks ning kanda isiklik kasutusõigus kinnistusraamatusse.
3.3. AS Narva Vesi kannab isikliku kasutusõiguse seadmisega seotud kulud (notaritasu ja riigilõiv).
3.4. Volitada Narva linnapead Aleksei Jevgrafov´it allkirjastama Narva linna nimel korralduse punktis 3.2 nimetatud leping.
4. Rakendussätted

4.1.
Narva Linnavalitsuse Linnamajandusametil teha korraldus teatavaks AS-ile Narva Vesi. 

4.2.
Korraldus jõustub seadusega sätestatud korras.

4.3.
Korraldust võib vaidlustada, esitades kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavakstegemisest.
Aleksei Jevgrafov





Üllar Kaljuste
Linnapea                                                                        
Linnasekretär

